text: ষষ্ঠ দিনেও উত্তাল বশেমুরবিপ্রবি : উপাচার্যের পদত্যাগ দাবি
  শিরোনাম: জাতীয় পর্যায়ে আলোকচিত্র প্রতিযোগিতায় সেরা পাঁচে জলঢাকার নয়ন কুষ্টিয়ায় হত্যা মামলায় একজ‌নের মৃত্যুদণ্ড 'ভ্যাকসিন হিরো' পুরস্কার গ্রহণ করলেন প্রধানমন্ত্রী সম্রাটসহ যুবলীগের ৪ নেতা আত্মগোপনে রোহিঙ্গাদের ফেরাতে সহযোগিতার আশ্বাস চীনের ছাত্রলীগকে লেলিয়ে দিয়েছে সরকার : ফখরুল বিয়ের অনুষ্ঠানে হামলায় নিহত ৩৫, আটক ১ বাংলাদেশি
  টিকাদান কর্মসূচিতে বাংলাদেশের সফলতার জন্য প্রধানমন্ত্রী শেখ হাসিনাকে 'ভ্যাকসিন
  বাংলাদেশও ঘূর্ণিঝড় 'হিক্কার' কবলে!
  আর মাত্র কয়েক ঘণ্টার মধ্যে প্রবল বেগে ধেয়ে আসা
  Published : Tuesday, 24 September, 2019 at 3:33 PM
  উপাচার্য অধ্যাপক ড. খন্দকার নাসির উদ্দিনের পদত্যাগ দাবিতে ষষ্ঠ দিনের মতো আন্দোলন চালিয়ে যাচ্ছেন গোপালগঞ্জের বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের (বশেমুরবিপ্রবি) শিক্ষার্থীরা।
  মঙ্গলবার (২৪ সেপ্টেম্বর ) থেকে খণ্ড খণ্ড মিছিল নিয়ে শিক্ষার্থীরা বিশ্ববিদ্যালয়ের প্রশাসনিক ভবনের সামনে অবস্থান নিয়ে আন্দোলন করছেন। এ সময় আন্দোলনকারীরা ভিসির নানা অনিয়ম-দুর্নীতি বিষয়ে লেখা বিভিন্ন প্ল্যাকার্ড প্রদর্শন করেন।
  উপাচার্যের পদত্যাগের দাবিতে স্লোগানে স্লোগানে উত্তাল হয়ে উঠেছে পুরো ক্যাম্পাস।
  এর আগে গতকাল সোমবার রাত ৯টার দিকে উপাচার্যের পদত্যাগ দাবিতে ক্যাম্পাসে মশাল মিছিল করেছেন আন্দোলনরত শিক্ষার্থীরা। মিছিলটি প্রশাসনিক ভবনের সামনে থেকে শুরু হয়ে সমগ্র ক্যাম্পাস প্রদক্ষিণ করে।
  আন্দোলনরত এক শিক্ষার্থী বলেন, উপচার্যের পদত্যাগ ছাড়া আমরা আন্দোলন থেকে সরে যাব না। যতদিন পর্যন্ত না এ দুর্নীতিবাজ উপাচার্য পদত্যাগ না করবে আমরা এখানেই অবস্থান করব।
  এদিকে, শিক্ষার্থীদের আন্দোলন সমর্থন করে পদত্যাগ করা সহকারী প্রক্টর হুমায়ুন কবিরকে প্রাণনাশের হুমকি দেয়ার অভিযোগ উঠেছে। এ ঘটনায় তিনি থানায় জিডি করেছেন। তবে জিডিতে কারও নাম উল্লেখ না করলেও, ভিসিপন্থীরা তাকে হুমকি দিয়েছেন বলে উল্লেখ করেছেন সহকারী প্রক্টর।
  প্রসঙ্গত, গত ১১ সেপ্টেম্বর আইন বিভাগের দ্বিতীয় বর্ষের ছাত্রী ও ক্যাম্পাস সাংবাদিক ফাতেমা-তুজ-জিনিয়াকে সাময়িকভাবে বহিষ্কারের ঘটনাকে কেন্দ্র করে শিক্ষার্থীদের মধ্যে ক্ষোভ ছড়িয়ে পড়ে। পরে জিনিয়ার বহিষ্কারাদেশ তুলে নেয়াসহ আরও কয়েকটি দাবি কর্তৃপক্ষ মেনে নিলেও গত বৃহস্পতিবার উপাচার্যের পদত্যাগের দাবিতে অন্দোলন শুরু করেন শিক্ষার্থীরা।
  শিক্ষার্থীদের আন্দোলনের মুখে গত শনিবার (২১ সেপ্টেম্বর) বিশ্ববিদ্যালয় বন্ধ ঘোষণা করে সকাল ১০টার মধ্যে হল ত্যাগের নির্দেশ দেয়া হয়। নির্দেশ উপেক্ষা করে শিক্ষার্থীরা আন্দোলন চালিয়ে যান। এ অবস্থায় বেলা সাড়ে ১১টার দিকে বিশ্ববিদ্যালয় সংলগ্ন গোবরা এলাকায় আন্দোলনরত শিক্ষার্থীদের ওপর হামলা করে বহিরাগতরা। এতে ২০ শিক্ষার্থী আহত হন।